Badak (sarsaparilla)

Badak, juga dikenali sebagai Cap Badak, ialah sejenis ais kola/limau sarsaparilla yang dibuat oleh PT Pabrik Es Siantar pada 1916. Berasal dari Pematang Siantar pada masa Hindia Belanda, sarsaparilla dikenali sebagai minuman paling ikonik dari Sumatra.

 Riwayat 
Badak yang pertama dihasilkan oleh NV Ijs Fabriek Siantar (yang kemudian bertukar nama kepada PT Pabrik Es Siantar), syarikat soda dan air karbonat Indonesia yang pertama. Kilang ini diasaskan oleh Heinrich Surbeck, seorang ahli kimia dan usahawan asal Hallau, Switzerland, yang berhijrah ke Pematang Siantar pada tahun 1916 bersama keluarganya, iaitu Eugen Rosa Otto, Evast, Lydia Rosa Otto dan Heedwig Elisa Surbeck.Bab I Beliau percaya bahawa bandar itu akan berkembang pesat kerana ia merupakan pusat kargo antara Medan dan bandar-bandar lain. Pematang Siantar sendiri merupakan kawasan pertanian dengan mata air yang jernih. Selain menghasilkan minuman Badak, Ijs Fabriek Siantar juga menyediakan kemudahan elektrik bagi penduduk di kawasan sekitarnya. 

Produk pertama Fabriek Siantar adalah ais balok dan konsentrat buah markisa; produk Badak yang kita kenal kini baru muncul pada akhir 1920-an. Nama "Badak" dipilih sebagai harapan agar perusahaan ini boleh bertahan dari minuman ringan asing, seperti Coca-Cola. Namun upaya Surbeck tidak lancar kerana persaingan berat dari produk minuman asing yang ketat, ditambah kematian Surbeck pada sebelum kemerdekaan Indonesia. Kerana keluarganya berada di Swiss, posisinya digantikan oleh Elman Tanjung, seorang petinggi syarikat berdarah Melayu. 

Pada 21 Januari 1959, nama NV Ijs Fabriek Siantar rasmi bertukar kepada PT Pabrik Es Siantar dan Pembangkit Elektrik Sumatera Utara. Lama-kelamaan, saham perusahaannya dibeli oleh usahawan tempatan dari tangan keluarga Surbeck,Pembangunan Pariwisata, Manajemen Situs Sejarah dan Kearifan Lokal di Kota ... dan pada tahun 1971, saham PT Pabrik Es Siantar dikuasai 100% oleh keluarga Batak, Julius Hutabarat. Saat ini, bisnesnya masih dipegang oleh anaknya Ronald Hutabarat. Pada masa kepemimpinan Julius, Badak pernah dieksport ke negara asal penubuhnya, iaitu Switzerland.

 Bahan 
Resepi kandungan Badak ialah 100 ml air, 80 mg karbon dioksida, 5 g sodium nitrat, 5 g sodium, dan 20 mg sulfat. Botolnya hanya ada dalam bentuk gelas agar karbon dioksidanya tidak boleh keluar. Produk Badak dibuat dengan gula, sukrosa, air bersih dan asam sitrat yang dimasak, ditambah karbon dioksida. Minuman ini dapat disajikan langsung atau ditambahkan susu mengikut selera tempatan menjadi Susu Badak.

 Lihat juga 
 Roti Ganda

 Rujukan 

Kategori:Jenama
Kategori:Jenama Indonesia